stanford-oval/wikipedia huggingface dataset:
The Bone Collector

| The Bone Collector |
| --- | --- |

Ohjaaja:  Phillip Noyce
Käsikirjoittaja:  Jeremy Iacone
Perustuu:  Jeffery Deaverin romaaniin Luunkerääjä
Tuottaja:   Martin Bregman  Michael Bregman  Louis A. Stroller 
Säveltäjä:  Craig Armstrong
Kuvaaja:  Dean Semler
Leikkaaja:  William Hoy
Tuotantosuunnittelija:  Nigel Phelps
Pääosat:   Denzel Washington  Angelina Jolie  Queen Latifah  Michael Rooker  Mike McGlone  Luis Guzman  Leland Orser  Ed O’Neill 
Valmistustiedot
Valmistusmaa:  Yhdysvallat
Tuotantoyhtiö:   Universal Pictures  Columbia Pictures 
Levittäjä:  Universal Studios Netflix
Ensi-ilta:    5. marraskuuta 1999   18. helmikuuta 2000 
Kesto:  118 minuuttia
Alkuperäiskieli:  englanti
Budjetti:  73 000 000 dollaria
Tuotto:  151 493 655 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Bone Collector (televisioesityksessä myös nimellä Luunkerääjä) on vuonna 1999 ensi-iltansa saanut Phillip Noycen ohjaama yhdysvaltalainen jännityselokuva. Elokuvan pääosassa esiintyvät Denzel Washington ja Angelina Jolie.
Tarina

Elokuvan päähenkilö Lincoln Rhyme (Denzel Washington) oli aiemmin New Yorkin poliisin johtavia rikospaikkatutkijoita ja hän on kirjoittanut lukuisia kirjoja rikospaikkatutkimuksesta, pitänyt luentoja aiheesta ja hänet tunnetaan analyyttisena nerona. Hänen ollessaan tutkimassa rikospaikkaa 1800-luvulla rakennetussa metrotunnelissa neljä vuotta aiemmin se sortuu ja hänen päälleen putoaa ylhäältä palkki. Onnettomuuden seurauksena Rhyme halvaantuu niin ettei hänellä enää liiku kun pää ja vasemman käden etusormi, ja hän joutuu neliraajahalvaantuneena sänkypotilaaksi josta huolehtii hoitaja Thelma (Queen Latifah).
Neljän vuoden kuluttua poliitikko Alan Rubin (Gary Swanson) ja hänen vaimonsa Lindsay Rubin (Olivia Birkelund) ottavat lentokentältä taksin jota kuljettaa sarjamurhaaja. Hän lukitsee ovet niin etteivät he pääse pois taksista. Myöhemmin vanhasta metrotunnelista löytyy Alan Rubin ruumis. Hänet on haudattu sinne niin ettei hänestä näy kun käsi josta etusormi on kuorittu luuta myöten, ja siihen on pujotettu hänen vaimonsa sormus.
Ensimmäisenä poliisina paikalle tulee nuorisopoliisin Amelia Donaghy (Angelina Jolie), joka antaa rahaa lähellä oleville lapsille ja pyytää heitä käymään ostamassa hänelle kertakäyttökameran. Saatuaan kameran hän ottaa nopeasti kuvat rikospaikasta ja huomaa radalla jotain minkä arvelee olevan tärkeä todiste, ja pysäyttää tulossa olevan junan joteivät todisteet tuhoutuisi. Paikalle myöhemmin tulleet poliisin etsivät Paulie Sellitto (Ed O'Neill) ja Kenny Solomon (Mike McGlone) ottavat Donaghyltä raportin ja hänen kameralla ottamanasa kuvat vastaan. He lähtevät käymään Rhymen luona jotta tämä katsoisi todisteita, ja Rhyme on vaikuttunut Donaghyn perusteellisuudesta ja haluaa tämän toimimaan hänen silminään ja käsinään tekemässä kenttätutkimuksia joihin Rhyme ei itse pysty.
Näyttelijät

Lähde:
Aiheesta muualla

Raato-A: Luunkerääjä (1999) Leffatykki.  25.9.2004. Viitattu 22.5.2021. (englanniksi)
Savlov, Marc: The Bone Collector The Austin Chronicle.  5.11.1999. Viitattu 22.5.2021. (englanniksi)
Drake, Jason: The Bone Collector, USA 1999 BFI – Sight & Sound.  20.12.2011. Arkistoitu 22.5.2021. Viitattu 22.5.2021. (englanniksi)
The Bone Collector Filmaffinity. Viitattu 22.5.2021. (englanniksi)
Toke

| Toke |
| --- | --- |
 Kartta Tokesta
Maantiede
Muut nimet:  Taka
Merialue:  Tyyni valtameri
Saaria yht.:  6
Suurin saari:  Taka
Pinta-ala:  0,57 km²
Valtio
Valtio:  Marshallinsaaret
Väestö
Väkiluku:  asumaton
Toke eli Taka on atolli Marshallinsaarilla, Tyynellä valtamerellä. Se sijaitsee Ratakin saariketjussa ja noin 65 kilometrin päässä Ailukin atollista. Token lähin naapuriatolli on Utrik, joka sijaitsee siitä vajaat kuusi kilometriä itään. Toke koostuu kuudesta saaresta, joiden pinta-ala yhteensä on noin puoli neliökilometriä. Atollilla on laguuni, jonka pinta-ala on 93 neliökilometriä. Tokessa ei ole ihmisasutusta.[lähde? ]
Aiheesta muualla

Kuvia tai muita tiedostoja aiheesta Toke Wikimedia Commonsissa
Marshallinsaaret
Ailinginae
Ailinglaplap
Ailuk
Arno
Aur
Bikar
Bikini
Bokak
Ebon
Enewetak
Erikub
Jabat
Jaluit
Jemo
Kili
Kwajalein
Lae
Lib
Likiep
Majuro
Maloelap
Mejit
Mili
Nadikdik
Namorik
Namu
Rongelap
Rongerik
Toke
Ujae
Ujelang
Utirik
Wotho
Wotje
Thomas Chung

| Thomas Chung> Henkilötiedot |
| --- | --- |
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  13 
WPT-voitot:  0
EPT-voitot:  0
Turnausansiot (USD):  1 776 262
Päivitetty:  7. elokuuta 2007
Thomas Chung on yhdysvaltalainen pokeriammattilainen. Chung on kaksinkertainen World Series of Poker -voittaja. WSOP:n pääturnauksessa hän on parhaimmillaan ollut viides (vuonna 1993).
Tammikuussa 1992 Chung oli Queens Poker Classicin 5 000 dollarin no limit hold'em -turnauksen voittaja ja ansaitsi 200 000 dollaria. Yhdysvaltain pokerimestaruuskilpailuissa (United States Poker Championship) vuonna 1996 hän voitti 1 500 dollarin no limit hold'em -turnauksen.
Elokuussa 2007 Chungin pokeriuran turnausansiot ylittivät 1,7 miljoonaa dollaria.
WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 1989 | $ 2,000 Limit Hold'em | 212 000 |
| 1991 | $ 5,000 Seven-Card Stud | 142 000 |
Aiheesta muualla

Thomas Chung The Hendon Mob Poker Databasessa (englanniksi)
Tommy Godwin

| Mitalit> Maa:   Iso-Britannia.Miesten ratapyöräily. Olympialaiset  | Mitalit> Maa:   Iso-Britannia.Miesten ratapyöräily. Olympialaiset  | Mitalit> Maa:   Iso-Britannia.Miesten ratapyöräily. Olympialaiset  | Maa:   Iso-Britannia> Miesten ratapyöräily. |
| --- | --- | --- | --- |
|  Pronssia | Lontoo 1948 | aika-ajo |  |
|  Pronssia | Lontoo 1948 | joukkuetakaa-ajo |  |
Thomas Charles "Tommy" Godwin (5. marraskuuta 1920 Connecticut, Yhdysvallat – 3. marraskuuta 2012 Solihull) oli brittiläinen ratapyöräilijä ja olympiamitalisti.
Godwin syntyi brittiläisille vanhemmille Yhdysvalloissa, missä hän eli 11-vuotiaaksi asti. Tämän jälkeen Godwin muutti vanhempineen takaisin Yhdistyneeseen kuningaskuntaan. Godwin voitti kaksi pronssimitalia Lontoon kesäolympialaisissa 1948: hän kuului Ison-Britannian 4 km:n takaa-ajojoukkueeseen, ja 1 000 metrin aika-ajossa hän taipui vain Ranskan Jacques Dupontille ja Belgian Pierre Nihant'lle.
Godwin toimi Lontoon vuoden 2012 kesäolympialaisten lähettiläänä ja soihdunkantajana. Hän kuoli samana vuonna 3. marraskuuta Solihullissa 91-vuotiaana.
Tiffany

Tiffany voi tarkoittaa seuraavia:
Tiffany, naisen etunimi
Tiffany & Co. eli Tiffany's, yhdysvaltalainen koru- ja kultasepänliikekonserni
Tiffany-timantti, Etelä-Afrikasta vuonna 1875 löydetty timantti
tiffanylasi eli Favrile-lasi, Louis Comfort Tiffanyn kehittämä, metalleja sisältävä lasimassa
tiffany, kissarotu
Sukunimi

Tiffany-suvun edustajia:
Charles Lewis Tiffany (1812–1902), Tiffany & Companyn perustaja
Louis Comfort Tiffany (1848–1933), lyijylasitaiteilija ja korusuunnittelija, Charles Lewis Tiffanyn poika
Dorothy Burlingham-Tiffany (1891–1979), psykoanalyytikko, Louis Comfort Tiffanyn tytär
Charles Comfort Tiffany (1829–1907), pappi Tiffanyiden serkku
Joseph Burr Tiffany, Charles Lewis Tiffanyn veljenpoika, suunnittelija
Carrie Tiffany (s. 1965), australialainen kirjailija
George Sylvester Tiffany (1805–1856), kanadalainen juristi
John Kerr Tiffany (1842–1897),
Robert Tiffany (1942–1993), brittiläinen sairaanhoitaja
Stanley Tiffany (1908–1971), Englannin työväenpuolueeseen kuuluva poliitikko, parlamentin jäsen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tiffany”, voi hakea sivunnimihaulla, laajalla sivunnimihaulla tai tekstihaulla.
Tehanu

| Tehanu> Tehanu.Alkuperäisteos |
| --- | --- |
Kirjailija:  Ursula K. Le Guin
Kieli:  englanti
Genre:  fantasia
Kustantaja:  Atheneum Books
Julkaistu:  1990
Suomennos
Suomentaja:  Kristiina Rikman
Kustantaja:  WSOY
Julkaistu:  1992
Sarja: Maameren tarinat
Edeltävä:  Kaukaisin ranta
Seuraava:  Toinen tuuli
Löydä lisää kirjojaKirjallisuuden teemasivulta
Tehanu: Maameren tarinoiden päätösosa (engl. Tehanu: The Last Book of Earthsea) on yhdysvaltalaisen kirjailijan Ursula K. Le Guinin luoman Maameren tarinat -fantasiakirjasarjan neljäs osa vuodelta 1990. Alun perin Le Guin kirjoitti Maameren tarinoita vain kolmen osan verran, ja trilogian viimeiseksi teokseksi oli määrä jäädä Kaukaisin ranta vuodelta 1972. Tehanu jatkaa velho Gedin ja entisen Nimettömien papittaren Tenarin tarinaa. Alkuperäisteos voitti Nebula-palkinnon vuonna 1990 ja se oli ehdokkaana vuoden 1991 Mythopoeic-palkinnon saajaksi. Suomeksi teos julkaistiin vuonna 1992 Kristiina Rikmanin kääntämänä ja WSOY:n kustantamana.
Aiheesta muualla

Jo Walton: A woman on Gont. Tor.com 2010. (englanniksi)
Suomen Somaliliitto

| Suomen somalialaisten liitto |
| --- | --- |

Perustettu:  1996
Kotipaikka:  Helsinki
Jäsenmäärä:  160
Puheenjohtaja:  Mohamed Ali Jama
Aiheesta muualla
Suomen somalilaisten liitto
Infobox OKVirheellinen NIMI-arvo: 
Suomen somalialaisten liitto ry (lyh. Somaliliitto, SSL, somaliksi Golahamidnimada soomaaliyeed ee Findland) on Suomessa toimiva somalijärjestö, jonka hallituksen puheenjohtajana toimii Mohamed Absiye .Yhdistys on perustettu vuonna 1996, ja se toimii Suomen somalijärjestöjen kattojärjestönä.
Suomen somalialaisten liitolla on 47 jäsenjärjestöä eri puolilla Suomea. Liitto on sen jäsenjärjestöjen ja niiden kautta Suomessa asuvien somalialaisten kansalaisjärjestö.
Suomen somalialaisten liiton keskeiset toimialueet

Vaikuttamistyö
Neuvontapalvelut
Kotoutumisen edistäminen
Työllistymisen ja koulutuksen tukeminen
Ennakkoluulojen vähentäminen
Suomen somalialaisten liiton keskeiset toimialueet > Vaikuttamistyö

Liitto edistää yhteistyössä muiden yhteiskunnan sektoreiden kanssa Suomessa asuvien somalialaisten asiaa ja toimii yhteiskunnallisena vaikuttajana Suomen somalialaisyhteisöä koskevassa päätöksenteossa. Somaliliiton edustajat osallistuvat keskusteluihin viranomaisten ja muiden yhteiskunnallisten tahojen kanssa.
Liitto edistää somalialaistaustaisten mahdollisuuksia kehittyä aktiivisiksi kansalaisiksi oikeuksineen ja velvollisuuksineen. Tarkoitus on saada mukaan toimintaan myös nuorempaa sukupolvea, joka on hyvää vauhtia juurtumassa suomalaiseen yhteiskuntaan, ja jonka valmiudet toimia kansalaisyhteiskunnassa ovat vanhempiaan paremmat. Tavoitteena on osallistuttaa nuoria liiton toimintaa niin, että he tuntevat liiton omakseen.
Suomen somalialaisten liiton keskeiset toimialueet > Neuvontapalvelu

Somaliliitto antaa neuvontaa sekä yksittäisille maahanmuuttajille, että somalialaisten kansalaisjärjestöille Suomessa. Somalialaisten yhdistyksiä on Suomessa kymmeniä. Suomen somalialaisten liitto huolehtii yhdistysten välisestä yhteistyöstä.
Suomen somalialaisten liiton keskeiset toimialueet > Kotoutumisen edistäminen

Suomen somalialaisten liiton tavoitteena on kehittää viranomaisyhteistyötä sekä jäsenten yhteiskuntatietoisuutta. Somaliliiton näkemyksen mukaan tulevaisuuden kuva kotoutumisen osalta on pääosin valoisa. Kenties suurin haaste ja tehtävä kotoutumisen edistämisessä on nuorten monikulttuurisen identiteetin vahvistaminen.
Suomen somalialaisten liiton keskeiset toimialueet > Työllistymisen tukeminen

Maahanmuuttajajärjestöillä on mahdollisuuksia tukea maahanmuuttajien työllistymistä paitsi työllistämällä heitä itse, myös vaikuttamalla asenteisiin ja tuomalla järjestöjen näkökulmia julkisen keskustelun piiriin. Suomen somalialaisten liitto on järjestänyt jäsenilleen seminaareja ja koulutusta suomalaisen työelämän pelisäännöistä ja työnhausta mm. Valmiina töihin –hankkeen ja SORA -hankkeen puitteissa. Myös työnantajilla on mahdollisuus kysyä neuvoa Suomen somalialaisten liitolta maahanmuuttajien työllistämistä koskevissa asioissa. Liitto työllistää nuoria kesätöihin ja aikuisia työkokeiluihin ja työharjoitteluihin.
Suomen somalialaisten liiton keskeiset toimialueet > Ennakkoluulojen vähentäminen

Yksi liiton keskeisin toimintaperiaate on ennakkoluulojen vähentäminen ja suhteiden lähentyminen maahanmuuttajien ja kantasuomalaisten välillä.
Suomen somalialaisten liiton keskeiset toimialueet > Rahoitus

Vuonna 2012 Somaliliitto sai opetusministeriöltä ja kulttuuriministeriöltä 27 000 euroa, Helsingin kaupungilta 10 000 euroa, Sisäministeriöltä 7 000 euroa, Raha-automaattiyhdistykseltä 11 425 euroa ja muita avustuksia 1 113 euroa, yhteensä 56 538 euroa. Järjestö toimii lähes täysin avustusten varassa, koska jäsenmaksuista kertyi vain 400 euroa.
Vuonna 2015 Somaliliitto sai avustuksia yhteensä 169 111 euroa.
Vuonna 2016 Somaliliitto sai pelkästään RAY:ltä 250 000 euroa avustuksia eri kohteisiin.
Vuosina 2017–2020 STEA on tukenut järjestöä yhteensä 912 500 eurolla. Vuoden 2020 avustukset ovat alle 200 000 euroa.
Hankkeet

Suomen somalialaisten liitolla on käynnissä erilaisia hankkeita mm. nuorten syrjäytymistä ja radikalisoitumista vastaan. 2019 alkanut NUVE (Nuorten verkosto) on nuorten itsensä organisoima ja ylläpitämä ryhmä, jossa on neljä alaryhmää:
Media- ja some-ryhmä
Koulu- ja opiskelu-ryhmä
Työ- ja yhteiskunnallinen vaikuttaminen-ryhmä
Vapaa-ajan ryhmä
Hankkeen tarkoitus on lisätä nuorten vaikuttamismahdollisuuksia, osallisuutta ja aktiivisuutta oman elämänsä päätöksiin opiskelun ja koulutuksen, työllisyyden ja vapaa-ajan toiminnan saralla. Matalan kynnyksen palveluissa autetaan erityisesti maahan juuri muuttaneita opinto- ja työllisyysasioissa.
Tutkimukset

Suomen somalialaisten liitto ylläpitää somalialaisiin kohdistuneiden tutkimusten tietopankkia.
Kulttuurin tuntemus

Yksi Suomen somalialaisten liiton tehtävistä on edistää oman kulttuurin säilymistä ja tehdä sitä tunnetuksi myös valtaväestön keskuudessa. Näin vähennetään ennakkoluuloja, lisätään molemminpuolista ymmärrystä ja luodaan sekä parannetaan suhteita valtaväestön kanssa. Suomen somalialaisten liitto tekee jäsenistön keskuudessa tunnetuksi myös suomalaisia perinteitä ja juhlapyhiä, edistäen siten myös näiden tunnettuutta. Liitto kannustaa viettämään suomalaisia juhlapäiviä, kuten itsenäisyyspäivää tiedottaen ja järjestelyissä avustaen.
Epäselvyydet

Vuonna 2012 Yleisradion MOT-ohjelma teki jutun Somaliliitosta otsikolla "Somaliliiton likapyykki". Ohjelman mukaan järjestön rahankäytössä oli epäselvyyksiä. Jotkut entiset sisäpiiriläiset olivat huolissaan järjestön radikaaleista aineksista ja mahdollista yhteyksistä Al-Shabaab-terroristijärjestöön.
Aiheesta muualla

Suomen somalialaisten liitto
The Originals (yhtye)

| The Originals> Tiedot |
| --- | --- |
Toiminnassa:  1966–1982, 2006 –
Tyylilaji:  R&B, soul, disko
Jäsenet:  Hank Dixon   Dillon Gorman   Terrie Dixon   Defrantz Forrest  
Entiset jäsenet:  Freddie Gorman   Walter Gaines   Ty Hunter   C.P. Spencer   Joe Stubbs  
Levy-yhtiö:  Motown Records (nimellä Soul Records)   Fantasy Records   Polydor Records  
Infobox OKNimi-testi OK: 
The Originals oli yhdysvaltalainen R&B-Soul -yhtye, joka perustettiin 1966. Heidän tunnetuimpia kappaleitaan olivat "Baby I'm For Real", "The Bells" sekä discohitti "Down to Love Town".
Ty Hunterin kuoleman jälkeen 1981 yhtye lopetti musiikinteon ja lopetti toimintansa vuonna 1982.
Freddie Gormanin kuoleman jälkeen hänen poikansa, Dillon Gorman kasasi yhtyeen uudestaan vuonna 2006. Uuteen yhtyeeseen liittyivät alkuperäisestä tuttu Hank Dixon, Hank Dixonin tytär Terrie Dixon sekä Gene Chandlerin poika Defrantz Forrest
Diskografia > Albumit

1969: Baby, I'm for Real (alkuperäinen nimi: Green Grow the Lilacs) (Soul Records)
1970: Portrait of the Originals (Soul Records)
1970: Naturally Together (Soul Records)
1972: Def-I-Ni-Tions (Soul Records)
1974: Game Called Love (Soul Records)
1975: California Sunset (Soul Records)
1976: Communique (Soul Records)
1977: Down to Love Town (Soul Records)
1978: Another Time, Another Place (Fantasy Records)
1979: Come Away with Me (Fantasy Records)
1981: Yesterday and Today (Polydor Records)
1999: The Very Best of the Originals (Motown Records)
Diskografia > Singlet

1966: "Good Night Irene (Leadbetter, Lomax)"
1968: "We've Got A Wayout Love (Holland, Dozier, Holland)"
1969: "Green Grow The Lilacs (Ron Miller)"
1969: "Baby, I'm for Real"
1970: "The Bells"
1970: "We Can Make It Baby (Gaye, Nyx)"
1970: "I Like Your Style (Sawyer, Gorman, Gaines, Dixon, Spencer)"
1970: "God Bless Whoever Sent You (McMurray, Sawyer)"
1971: "Keep Me (Berry Gordy jr)
1972: "I'm Someone Who Cares (Bristol, Brown, Jones)"
1975: "Good Lovin' Is Just A Dime Away"
1976: "Down to Love Town"
1981: "Waitin' On A Letter"/"Mr. Postman"
Aiheesta muualla

The Originals AllMusic -sivustolla (englanniksi)
To Rithya

To Rithya (s. 10. lokakuuta 1967) on kambodžalainen entinen kestävyysjuoksija. Hän jäi miesten maratonissa 105. sijalle vuoden 1996 kesäolympialaisissa Atlantassa ja sitten 80. sijalle Sydneyn kesäolympialaisissa 2000. Hänen henkilökohtainen ennätysaikansa maratonissa on 2:34:43 (1995).
The Lookout

| The Lookout |
| --- | --- |
 Elokuvan juliste.
Ohjaaja:  Scott Frank
Käsikirjoittaja:  Scott Frank
Tuottaja:  Gary Barber Roger Birnbaum
Säveltäjä:  James Newton Howard
Kuvaaja:  Alar Kivilo
Leikkaaja:  Jill Savitt
Pääosat:  Joseph Gordon-Levitt Jeff Daniels Matthew Goode
Valmistustiedot
Valmistusmaa:   Yhdysvallat
Tuotantoyhtiö:  Buena Vista Home Entertainment Miramax Films Spyglass Entertainment Group Laurence Mark Productions Parkes/MacDonald Productions
Levittäjä:  Buena Vista Home Entertainment
Ensi-ilta:   2007-03-3030. maaliskuuta 2007   (Yhdysvallat)
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Lookout on Scott Frankin ohjaama draamaelokuva vuodelta 2007. Elokuvassa Joseph Gordon-Levittin esittämä Chris Pratt on saanut auto-onnettomuudessa aivovamman ja toimii pankissa öisin vahtimestarina. Eräänä päivänä Chris tapaa miehen, joka houkuttelee hänet mukaan suunnitelmaan kyseisen pankin ryöstämiseksi ja Chris joutuu tekemään ratkaisemaan osallistumisestaan siihen.
The Artist

| The Artist |
| --- | --- |
 Elokuvateatterijuliste
Ohjaaja:  Michel Hazanavicius
Käsikirjoittaja:  Michel Hazanavicius
Tuottaja:  Thomas Langmann
Säveltäjä:  Ludovic Bource
Kuvaaja:  Guillaume Schiffman
Leikkaaja:  Anne-Sophie Bion Michel Hazanavicius
Pukusuunnittelija:  Mark Bridges
Pääosat:  Jean Dujardin Bérénice Bejo
Valmistustiedot
Valmistusmaa:  Ranska
Tuotantoyhtiö:  Warner Bros.
Levittäjä:  Warner Bros. Fórum Hungary Warner Bros. France Disney+
Ensi-ilta:   2011-05-1515. toukokuuta 2011 (Cannes)  2012-03-022. maaliskuuta 2012 (Suomi)  
Kesto:  100 minuuttia
Alkuperäiskieli:  mykkä, englanninkieliset väliteksti
Budjetti:  15 000 000 dollaria
Tuotto:  133 432 856 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Artist on vuonna 2011 ensi-iltansa saanut ranskalainen Michel Hazanaviciusin ohjaama mustavalkoinen romanttinen mykkäkomedia. Sen pääosissa ovat Jean Dujardin ja Bérénice Bejo. Elokuvan tarina sijoittuu Hollywoodiin vuosien 1927–1932 väliseen ajanjaksoon. Jean Dujardin näyttelee George Valentinia, mykkäelokuvien tähteä, jonka ura uhkaa tyssätä äänielokuvan nousuun. Samaan aikaan näyttelijä Peppy Miller (Berenice Bejo) on nousemassa suureen suosioon. Valentinin ja Millerin tarinat kietoutuvat yhteen elokuva-alan myllerryksessä. Dujardinin ja Bejon rinnalla näyttelevät muiden muassa yhdysvaltalaiset John Goodman ja James Cromwell sekä englantilainen Malcolm McDowell studiomogulina, autokuskina ja hovimestarina. Elokuvan Suomen ensi-ilta oli 2. maaliskuuta 2012.
Elokuva palkittiin parhaan näyttelijän palkinnolla vuoden 2011 Cannesin elokuvajuhlilla, jossa elokuvan maailman ensi-iltanäytös järjestettiin. Elokuva sai kuusi Golden Globe -ehdokkuutta ja myöhemmin kymmenen Oscar-ehdokkuutta. Vuoden 2012 Bafta-palkintogaalassa The Artist palkittiin vuoden elokuvana sekä parhaasta ohjauksesta, käsikirjoituksesta, miespääosasta, kuvauksesta, musiikista ja puvustuksesta. Oscar-gaalassa elokuva sai viisi palkintoa muun muassa sekä parhaan elokuvan että parhaan ohjauksen palkinnon.
Näyttelijät

| 0 | 1 | 2 |
| --- | --- | --- |
|  Jean Dujardin  | … |  George Valentin   |
|  Bérénice Bejo  | … |  Peppy Miller   |
|  Uggie  | … |  Jack (koira)   |
|  John Goodman  | … |  Al Zimmer   |
|  James Cromwell  | … |  Clifton   |
|  Missi Pyle  | … |  Constance   |
|  Penelope Ann Miller  | … |  Doris Valentin   |
|  Malcolm McDowell  | … |  hovimestari   |
|  Bitsie Tulloch  | … |  Norma   |
|  Beth Grant  | … |  Peppyn kamarineito   |
|  Ed Lauter  | … |  Peppyn 1. autonkuljettaja   |
|  Jen Lilley  | … |  katsoja   |
|  Nina Siemaszko  | … |  ihaileva nainen   |
|  Jewel Shepard  | … |  tähtönen   |
|  Basil Hoffman  | … |  huutokaupanpitäjä   |
|  Ben Kurland  | … |  näyttelijöiden valitsija   |
|  Ken Davitian  | … |  panttilainaaja   |
|  Bill Fagerbakke  | … |  poliisi   |
|  Matt Skollar  | … |  Peppyn avustaja  |
Vastaanotto > Palkinnot ja ehdokkuudet

| Palkinto | Kategoria | Ehdokas | Lopputulos | Lähde |
| --- | --- | --- | --- | --- |
| Oscar | Paras elokuva | Thomas Langmann | Voitto |  |
| Oscar | Paras ohjaus | Michel Hazanavicius | Voitto |  |
| Oscar | Paras miespääosa | Jean Dujardin | Voitto |  |
| Oscar | Paras musiikki | Ludovic Bource | Voitto |  |
| Oscar | Paras puvustus | Mark Bridges | Voitto |  |
| Oscar | Paras naissivuosa | Bérénice Bejo | Ehdokkuus |  |
| Oscar | Paras alkuperäinen käsikirjoitus | Michel Hazanavicius | Ehdokkuus |  |
| Oscar | Paras lavastus | Laurence Bennett   Robert Gould | Ehdokkuus |  |
| Oscar | Paras kuvaus | Guillaume Schiffman | Ehdokkuus |  |
| Oscar | Paras leikkaus | Anne-Sophie Bion   Michel Hazanavicius | Ehdokkuus |  |
Aiheesta muualla

Viralliset sivut (Arkistoitu – Internet Archive) (englanniksi)
The Artist Internet Movie Databasessa (englanniksi)
The Artist Box Office Mojossa (englanniksi)
The Artist Rotten Tomatoesissa (englanniksi)
The Artist Metacriticissä (englanniksi)
Tiheävirtsaisuus

Tiheävirtsaisuus tai pollakisuria on urologinen oire, jossa virtsaamistarvetta esiintyy vähintään 2 tunnin välein tai yli 8 kertaa vuorokaudessa. Yönaikaista tiheävirtsaisuutta tai yövirtsaisuutta kutsutaan nykturiaksi, jonka voi tulkita merkittäväksi, kun virtsaamistarvetta esiintyy toistuvasti useammin kuin kerran yön aikana.
Tiheävirtsaisuutta voivat aiheuttaa muun muassa runsasvirtsaisuus (polyuria), runsas juominen, alkoholi, kahvi, psyykkinen jännittyneisyys (esim. ahdistuneisuushäiriö), eturauhasen liikakasvu, eturauhassyöpä, menopaussi ja emättimen ja virtsaputken limakalvon surkastuma (atrofia), kutistumarakko (esim. virtsarakon ikääntymisen, tulehdusten, sädehoidon tai toimenpiteiden seurauksena), klamydia, tippuri, interstitiaalinen kystiitti, lantion kipuoireyhtymä, diabetes, hypertyreoosi, hyperkalsemia, munuaissairaudet, infektiot (esim. myyräkuume), aivohalvaus, parkinsonismi, muistisairaudet, MS-tauti, hermoston vammat, normaalipaineinen hydrokefalus, aivokasvaimet, uniapnea ja yliaktiivinen virtsarakko.
Tiheävirtsaisuuden diagnostiikka perustuu kliiniseen haastatteluun (esim. pitkäaikaissairaudet, lääkkeet, nesteensaanti), virtsaamispäiväkirjaan ja -oirekyselyihin (esim. DAN-PSS-1-, IPSS- ja IC-oirekysely), urologiseen ja gynekologiseen kliiniseen tutkimukseen eli statukseen (esim. eturauhasen sormitutkimus, virtsarakon tunnustelu), veri- ja virtsanäytteen kemiallisiin tutkimuksiin (esim. virtsan kemiallinen seulonta ja bakteeriviljely) ja virtsateiden kaikukuvaukseen. Hoito on syynmukainen.